ᱠᱟᱹᱥᱟᱹᱭ ᱜᱟᱰᱟ

ᱠᱟᱹᱥᱟᱹᱭ ᱜᱟᱰᱟ (ᱟᱲᱟᱝ: (ᱡᱟᱦᱟᱸ ᱫᱚ ᱠᱚᱝᱥᱟᱵᱚᱛᱤ ᱥᱮ ᱠᱳᱥᱟᱭ ᱧᱩᱛᱩᱢ ᱛᱮ ᱦᱚᱸ ᱩᱯᱨᱩᱢᱚᱜᱼᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱪᱳᱴᱱᱟᱜᱽᱯᱩᱨ ᱯᱞᱮᱴᱚ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱵᱚᱝᱜᱚ ᱫᱚᱨᱭᱟ ᱨᱮ ᱢᱮᱥᱟ ᱢᱟᱲᱟᱝ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱯᱩᱨᱩᱞᱤᱭᱟᱹ, ᱵᱟᱸᱠᱩᱲᱟ, ᱡᱷᱟᱲᱜᱨᱟᱢ, ᱯᱚᱪᱷᱤᱢ ᱢᱮᱫᱤᱱᱤᱯᱩᱨ ᱟᱨ ᱥᱟᱢᱟᱝ ᱢᱮᱫᱽᱱᱤᱯᱩᱨ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱟᱠᱟᱱᱟ᱾

 ᱞᱤᱸᱜᱤᱱ ᱦᱚᱨ 

ᱜᱟᱰᱟ ᱨᱮᱭᱟᱜ ᱢᱩᱲᱩᱫ ᱫᱟᱜ ᱫᱚ ᱡᱟᱞᱫᱟ ᱥᱟᱦᱟᱨ ᱥᱳᱨ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱪᱷᱳᱴᱳᱱᱟᱜᱽᱯᱩᱨ ᱨᱮ ᱢᱮᱱᱟᱜᱼᱟ, ᱡᱟᱦᱟᱸᱨᱮ ᱦᱩᱰᱤᱧ ᱜᱟᱰᱟ ᱥᱟᱦᱟᱨᱡᱳᱨ ᱟᱨ ᱜᱤᱨᱜᱤᱨᱤ ᱢᱤᱫ ᱥᱟᱶᱛᱮ ᱢᱮᱥᱟ ᱟᱠᱟᱱᱟ᱾ ᱚᱱᱟ ᱠᱷᱚᱱ ᱱᱚᱶᱟ ᱫᱚ ᱯᱩᱨᱩᱞᱤᱭᱟᱹ, ᱠᱷᱟᱛᱲᱟ, ᱨᱟᱱᱤᱵᱟᱸᱫᱷ ᱥᱟᱦᱟᱨ ᱯᱟᱨᱚᱢ ᱠᱟᱛᱮ ᱵᱚᱸᱠᱩᱲᱟ ᱦᱚᱱᱚᱛ ᱛᱟᱞᱟᱛᱮ ᱯᱟᱨᱚᱢ ᱟᱠᱟᱱᱟ᱾ ᱵᱤᱱᱯᱩᱨ ᱨᱮ ᱱᱚᱶᱟ ᱫᱚ ᱵᱷᱟᱚᱭᱨᱚᱵᱽᱵᱟᱝᱠᱤ ᱱᱟᱹᱭ ᱥᱟᱞᱟᱜ ᱥᱮᱞᱮᱫ ᱟᱠᱟᱱᱟ ᱟᱨ ᱠᱮᱥᱯᱩᱨ ᱨᱮ ᱱᱟᱹᱭ ᱫᱚ ᱵᱟᱨᱭᱟ ᱦᱟᱹᱴᱤᱧ ᱟᱠᱟᱱᱟ᱾

ᱠᱚᱧᱮ ᱨᱮᱭᱟᱜ ᱪᱟᱸᱜᱟ ᱫᱟᱥᱯᱩᱨ ᱴᱚᱴᱷᱟ ᱛᱟᱞᱟᱛᱮ ᱯᱟᱨᱚᱢ, ᱡᱟᱦᱟᱸᱨᱮ ᱱᱚᱶᱟ ᱫᱚ ᱯᱟᱞᱟᱥᱯᱟᱭ ᱠᱷᱟᱞ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ᱾ ᱱᱚᱶᱟ ᱪᱟᱸᱜᱟ ᱢᱩᱪᱟᱹᱫ ᱨᱮ ᱨᱩᱯᱱᱟᱨᱟᱭᱚᱱ ᱜᱟᱰᱟ ᱨᱮ ᱞᱤᱸᱜᱤ ᱢᱮᱥᱟ ᱠᱟᱱᱟ᱾ ᱮᱴᱟᱜ ᱢᱤᱫᱴᱟᱝ ᱪᱟᱸᱜᱟ ᱡᱟᱦᱟᱸ ᱫᱚ ᱱᱤᱛᱦᱚᱸ ᱠᱚᱝᱥᱟᱵᱚᱛᱤ ᱧᱩᱛᱩᱢ ᱛᱮ ᱩᱯᱨᱩᱢᱟ, ᱮᱛᱚᱢᱼᱥᱟᱢᱟᱝ ᱥᱮᱫ ᱛᱮ ᱞᱤᱸᱜᱤᱱ ᱠᱟᱱᱟ᱾ ᱢᱩᱪᱟᱹᱫ ᱨᱮ ᱱᱚᱶᱟ ᱫᱚ ᱠᱮᱞᱮᱜᱷᱟᱭ ᱜᱟᱰᱟ ᱥᱟᱞᱟᱜ ᱢᱮᱥᱟ ᱟᱠᱟᱱᱟ ᱟᱨ ᱵᱟᱨᱭᱟ ᱨᱮᱭᱟᱜ ᱢᱮᱥᱟ ᱛᱮ ᱦᱚᱞᱫᱤ ᱜᱟᱰᱟ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸ ᱦᱚᱞᱫᱤᱭᱟ ᱴᱷᱮᱱ ᱵᱚᱝᱜᱚ ᱫᱚᱨᱭᱟ ᱨᱮ ᱢᱮᱥᱟ ᱟᱠᱟᱱᱟ᱾Bandopadhyay, Dilip Kumar, Bharater Nodi, p.68, Bharati Book Stall, 93 Mahatma Gandhi Road, Kolkata 700 997

ᱪᱟᱸᱜᱟ ᱜᱟᱰᱟ ᱠᱚ
ᱥᱟᱦᱟᱨᱡᱷᱳᱨᱟ
ᱟᱡᱳᱫᱤᱭᱟᱹ ᱵᱩᱨᱩ ᱠᱷᱚᱱ ᱳᱰᱚᱜ ᱟᱠᱟᱱᱟ᱾ ᱢᱩᱨᱜᱩᱱᱟᱭ ᱜᱟᱰᱟ ᱨᱮ ᱫᱟᱜ ᱵᱟᱹᱫᱤ ᱠᱚ ᱵᱮᱱᱟᱣ ᱟᱠᱟᱫᱟ ᱱᱚᱣᱟ ᱫᱚ ᱪᱟᱥ ᱠᱟᱹᱢᱤ ᱨᱮ ᱟᱥᱟᱱ ᱞᱟᱹᱜᱤᱫ᱾ ᱵᱮᱜᱩᱱᱠᱩᱫᱟᱨ ᱥᱩᱨ ᱨᱮ ᱱᱚᱣᱟ ᱠᱟᱹᱥᱟᱹᱭ ᱜᱟᱰᱟ ᱫᱚ ᱢᱮᱥᱟ ᱟᱠᱟᱱᱟ᱾ ᱵᱟᱱᱫᱩ - ᱟᱨ ᱵᱟᱸ ᱵᱚᱱᱫᱷᱩ ᱜᱟᱰᱟ ᱥᱟᱨᱟᱢᱵᱤᱥᱤ,ᱵᱩᱨᱩᱰᱤ ᱮᱢᱟᱱ ᱱᱟᱞᱟ ᱥᱟᱞᱟᱜ ᱢᱮᱥᱟ ᱠᱟᱛᱮ ᱥᱤᱨᱠᱟᱵᱟᱫ ᱥᱩᱨ ᱟᱡᱳᱫᱤᱭᱟ ᱵᱩᱨᱩ ᱠᱷᱚᱱ ᱟᱬᱜᱚ ᱦᱮᱡ ᱟᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱒᱔ ᱠᱤᱞᱚᱢᱤᱴᱟᱨ ᱦᱚᱨ ᱯᱟᱨᱚᱢ ᱠᱟᱛᱮ ᱛᱮᱞᱰᱤᱦᱤ ᱟᱹᱛᱩ ᱥᱩᱨ ᱠᱚᱸᱥᱟ ᱵᱚᱛᱤ ᱨᱮ ᱞᱤᱸᱜᱤ ᱢᱮᱥᱟ ᱟᱠᱟᱱᱟ᱾

ᱠᱩᱣᱟᱹᱨᱤ ᱜᱟᱰᱟ (ᱠᱩᱢᱟᱨᱤ)
ᱠᱩᱣᱟᱹᱨᱤ ᱫᱚ ᱠᱟᱹᱥᱟᱹᱭ ᱨᱮᱱᱟᱜ ᱨᱮᱦᱮᱫ ᱜᱟᱰᱟ᱾ ᱱᱚᱣᱟ ᱜᱟᱰᱟ ᱫᱚ ᱟᱡᱟᱫᱤᱭᱟ. ᱵᱩᱨᱩ ᱠᱷᱚᱱ ᱳᱰᱚᱠ ᱠᱟᱛᱮ ᱫᱤᱲᱟᱹ ᱫᱤᱲᱟᱹ ᱛᱮ ᱞᱤᱸᱜᱤ ᱠᱟᱛᱮ ᱦᱩᱰᱤᱧ ᱜᱟᱰᱟ ᱥᱟᱞᱟᱜ ᱠᱩᱢᱟᱨᱤ ᱢᱮᱥᱟ ᱟᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱮᱛᱚᱢ ᱥᱟᱢᱟᱝ ᱥᱮᱫ ᱛᱮ ᱞᱤᱸᱜᱤ ᱠᱟᱛᱮ ᱯᱩᱨᱩᱞᱤᱭᱟ ᱪᱟᱱᱰᱩᱞ ᱨᱮᱞ ᱞᱟᱭᱤᱱ ᱯᱟᱨᱚᱢ ᱠᱟᱛᱮ ᱵᱚᱨᱟᱰᱷᱩᱢ ᱢᱟᱱᱵᱟᱡᱟᱨ ᱥᱮᱫ ᱛᱮ ᱵᱟᱸᱠᱩᱲᱟ ᱵᱚᱞᱚ ᱟᱠᱟᱱᱟ᱾ ᱱᱚᱣᱟ ᱵᱷᱤᱛᱨᱤ ᱯᱩᱱᱭᱟᱹ ᱜᱟᱰᱟ ᱠᱚᱫᱚ ᱦᱚᱱᱩᱢᱟᱛᱟ,ᱱᱟᱝᱜᱟᱥᱟᱤ ᱡᱚᱡᱚᱢ ᱯᱟᱦᱴᱟ ᱜᱟᱰᱟ ᱟᱨ ᱡᱷᱳᱨ ᱟᱨ ᱪᱟᱠᱟ ᱞᱮᱸᱜᱟ ᱯᱟᱦᱴᱟ ᱜᱟᱰᱟ᱾ ᱟᱨ ᱚᱱᱛᱮ ᱴᱳᱴᱠᱟ ᱜᱟᱰᱟ ᱡᱷᱟᱨᱠᱷᱚᱸᱰ ᱨᱮ ᱴᱳᱴᱠᱟ ᱜᱟᱰᱟ ᱵᱟᱱᱫᱚᱣᱟᱱ ᱯᱟᱨᱚᱢ ᱠᱟᱛᱮ ᱢᱟ.ᱡᱷᱤᱰᱤᱦᱤ ᱥᱩᱨ ᱠᱩᱢᱟᱨᱤ ᱨᱮ ᱢᱮᱥᱟ ᱟᱠᱟᱱᱟ᱾ ᱗᱐ ᱠᱤᱞᱳ ᱡᱤᱞᱤᱧ ᱠᱩᱢᱟᱨᱤ ᱜᱟᱰᱟ ᱠᱟᱹᱥᱟᱹᱭ ᱨᱮ ᱫᱩᱞ ᱢᱤᱫ ᱟᱠᱟᱱᱟ᱾

ᱵᱷᱚᱭᱨᱚᱵᱵᱟᱸᱠᱤ
ᱵᱷᱚᱭᱨᱚᱵ ᱵᱟᱸᱠᱤ ᱵᱟᱸᱠᱩᱲᱟ ᱡᱤᱞᱟ ᱨᱟᱱᱤᱵᱟᱸᱫᱽ ᱠᱷᱚᱱ ᱫᱩᱠᱷᱤᱱ ᱯᱩᱨᱵᱚ ᱞᱤᱸᱜᱤ ᱠᱟᱛᱮ ᱠᱟᱹᱥᱟᱹᱭ ᱨᱮ ᱢᱮᱥᱟ ᱟᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱪᱮᱛᱟᱱ ᱜᱟᱰᱟ ᱫᱚ ᱛᱟᱨᱟᱯᱷᱮᱱᱩ᱾

 ᱠᱚᱝᱥᱟᱵᱚᱛᱤ ᱯᱨᱚᱡᱮᱠᱴ 

᱑᱙᱕᱖ ᱥᱮᱨᱢᱟ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱵᱟᱸᱠᱩᱲᱟ, ᱦᱩᱜᱽᱞᱤ, ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱫᱟᱜ ᱮᱢᱚᱜ ᱞᱟᱹᱜᱤᱫ ᱠᱚᱝᱥᱚᱵᱚᱛᱤ ᱜᱟᱰᱟ ᱛᱚᱞ ᱯᱨᱚᱡᱮᱠᱴ (ᱡᱟᱦᱟᱸ ᱫᱚ ᱠᱚᱝᱥᱵᱚᱴᱤ ᱰᱮᱢ ᱯᱚᱡᱮᱠᱴ ᱧᱩᱛᱩᱢᱛᱮ ᱦᱚᱸ ᱩᱯᱨᱩᱢᱚᱜᱼᱟ) ᱮᱛᱚᱦᱚᱵ ᱞᱮᱫᱟ᱾  ᱱᱚᱶᱟ ᱜᱚᱲᱚ ᱞᱟᱹᱜᱤᱫ ᱢᱩᱠᱩᱴᱢᱚᱱᱤᱯᱩᱨ ᱥᱩᱨ ᱨᱮ ᱯᱩᱨᱩᱞᱤᱭᱟᱹ ᱟᱨ ᱵᱟᱸᱠᱩᱲᱟ ᱦᱚᱱᱚᱛ ᱥᱤᱢᱟᱹ ᱨᱮ ᱢᱩᱠᱩᱴᱢᱚᱱᱯᱩᱨ ᱵᱟᱸᱫᱷ ᱵᱮᱱᱟᱣ ᱠᱟᱛᱮ ᱢᱤᱫᱴᱟᱝ ᱢᱟᱨᱟᱝ ᱜᱟᱰᱟ ᱛᱚᱞ ᱵᱮᱱᱟᱣ ᱦᱩᱭ ᱞᱮᱱᱟ᱾  ᱱᱚᱶᱟ ᱫᱚ ᱢᱤᱫᱴᱟᱝ ᱚᱛ ᱨᱮᱭᱟᱜ ᱜᱨᱟᱵᱷᱤᱥᱚᱱ ᱰᱮᱢ ᱡᱟᱦᱟᱸ ᱨᱮᱭᱟᱜ ᱢᱤᱫᱴᱟᱝ ᱠᱚᱱᱠᱨᱤᱴ ᱥᱮᱰᱤᱞ ᱥᱴᱤᱯᱳᱭᱮ  ᱯᱷᱩᱴ) ᱩᱥᱩᱞ ᱟᱨ  ᱢᱤᱴᱟᱨ (33,130 ᱯᱷᱩᱴ) ᱡᱮᱞᱮᱧ ᱢᱮᱱᱟᱜᱼᱟ ᱟᱨ ᱱᱚᱶᱟ ᱨᱮᱭᱟᱜ ᱜᱩᱴ ᱫᱟᱜ ᱥᱟᱧᱪᱟᱣ ᱫᱟᱲᱮ ᱑ᱹ᱐᱔ ᱠᱤᱣᱵᱤᱠ ᱠᱤᱞᱳᱢᱤᱴᱟᱨ (᱓᱖ᱹ᱗᱓ ᱴᱤ.ᱮᱢ.ᱥᱤ.ᱮᱯᱷ.ᱴᱤ)᱾ ᱱᱚᱶᱟ ᱯᱨᱚᱡᱮᱠᱴ ᱢᱟᱲᱟᱝ ᱑᱗᱘᱔ ᱥᱮᱨᱢᱟ ᱨᱮ ᱢᱮᱫᱤᱱᱤᱯᱩᱨ ᱴᱷᱮᱱ ᱠᱚᱝᱥᱟᱵᱚᱛᱤ ᱜᱟᱰᱟ ᱪᱮᱛᱟᱱ ᱵᱮᱱᱟᱣ ᱢᱤᱫᱴᱟᱝ ᱚᱱᱤᱠᱚᱴ ᱵᱟᱸᱫᱷ ᱜᱟᱰᱟ ᱨᱮᱭᱟᱜ ᱢᱤᱫᱴᱟᱝ ᱥᱩᱢᱩᱝ ᱫᱟᱜ ᱮᱢᱚᱜ ᱨᱮᱭᱟᱜ ᱵᱟᱸᱫᱷ ᱵᱮᱱᱟᱣ ᱛᱟᱦᱮᱸ ᱠᱟᱱᱟ᱾   ᱒᱐᱐᱘ ᱥᱮᱨᱢᱟ ᱨᱮᱭᱟᱜ ᱟᱜᱚᱥᱴ ᱨᱮᱭᱟᱜ ᱞᱮᱠᱷᱟ ᱞᱮᱠᱟᱛᱮ, ᱵᱟᱸᱫᱷ ᱫᱚ ᱓,᱕᱐᱐ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ (᱑,᱔᱐᱐ ᱪᱟᱹᱣᱠᱟᱹ ᱢᱟᱭᱤᱞ) ᱜᱟᱱ ᱴᱚᱴᱷᱟ ᱨᱮ ᱫᱟᱜ ᱮ ᱮᱢ ᱮᱫᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ